Hilla Limann

Hilla Limann (født Hilla Babini 12. desember 1934, død 23. januar 1998) var president i Ghana fra 24. september 1979 til 31. desember 1981.

Limann ble født i en fattig familie i det nordlige Ghana. Han klarte å få en god utdannelse, og startet en akademisk karriere. Etterhvert fikk han en stilling i diplomatiet og ble Ghanas ambassadør til Sveits. 

I juni 1979 ledet Jerry Rawlings et statskupp i Ghana, og innsatte seg selv som president. I september samme år trådte han tilbake, og Limann ble valgt til president som kandidat for People's National Party. I sin økonomiske politikk var han moderat, og han støttet demokratiske verdier og pan-afrikanisme.

31. desember 1981 ledet Rawlings et nytt statskupp, og etter å ha avsatt Limann ble han selv igjen president. Limann fortsatte å bo i Ghana, og i 1992 stilte han til valg mot Rawlings, men tapte.

Referanser

Ghanesiske presidenter
Ghanesiske ambassadører
Ambassadører til Sveits
Personer fra Upper West Region